section_heading: Prijetnje i smrt
paragraph_text: mini|desno|300px|Spontano okupljanje građana ispred stana Ane Politovskaje nakon  vijesti o njezinom ubojstvu U veljači 2001. je uhićena. U listopadu 2001. morala je pobjeći u Beč nakon opetovanih prijetnji e-poštom od policijskog dužnosnika Sergeja Lapina, kojeg je optužila za zločine nad civilima i pogubljenje Čečena Zelimhana Murdalova. Lapin je uhićen, ali je ubrzo i oslobođen optužbi. U tisku je objavljena mogućnost njegove upletenosti u atentat na Politkovsku (Jutarnji list 26.10.2006, str. 14). U Beču je Politkovskaja napisala knjigu. Godine 2004. za dlaku je izbjegla atentat trovanjem. Otrov joj je podmetnut u čaj koji je popila u zrakoplovu na putu za Beslan, gdje bi izvještavala o događaju i zacijelo sudjelovala u pregovorima.